钦定古今图书集成/明伦汇编/氏族典/第522卷 > 薛据
## 钦定古今图书集成/明伦汇编/氏族典/第522卷 > 薛据

按《万姓统谱》：“据字叔容，平阳人。性明敏，有志于学，弱
冠名誉已彰，诸老争相延致，尝采诸子百家稗官纬
纪之书，辑《孔子集语》二十卷。又摭古辅相经略开济
之业，萃为《宅揆成鉴》一编。二书既成，中书舍人刘克
庄、秘书谢子强见而爱之，率同列进之朝，略云：‘藩垣
置笔，华皓不衰。上可裨乙夜之览观，次可实崇文之
藏贮’。”其为时贤赏激如此。